8 Go molaleng gore keletšo yeo Jesu a e neilego ke e šomago lehono go swana le kamoo e bego e šoma ka gona ge e be e newa mo e nyakilego go ba nywaga e 2 000 e fetilego. Na seo ga se pontšho ya bohlale bjo bo tšwago godimo? Gaešita le keletšo e botse kudu e tšwago go baeletši ba batho e na le go šiiwa ke nako gomme go se go ye kae e a hlahlobišišwa goba go tšeelwa sebaka ka e nngwe. Lega go le bjalo, dithuto tša Jesu di ipontšhitše e le tša therešo ka nako e telele. Eupša seo ga se sa swanela go re makatša ka gobane Moeletši yo o be a bolela “mantšu a Modimo.”—Johane 3:34. 20 Ge e ba re ka dira diphetho tše dibotse, re tla phela bophelo bjo bo kgotsofatšago gona bjale gomme ra tla ra swanelega go “ja bohwa bja lefase”—go hwetša bophelo bjo bo sa felego. Re tlo hwetša ditšhegofatšo tše dintši kudu tše di kgahlišago e bile ditšhegofatšo tša gona ga re kgone le go di nagana ka moka. (Mat. 5:5; 19:29; 25:34) Ke therešo gore Modimo ga a fo re nea dilo. O nyaka gore re dire selo se itšego. (Bala 1 Johane 5:3, 4.) Eupša le ka mohla re ka se itsholele gore re ile ra mo hlankela ka potego!